title: Regulamentul de punere în aplicare (UE) nr. 1243/2014 al Comisiei din 20 noiembrie 2014 de stabilire a unor norme în temeiul Regulamentului (UE) nr. 508/2014 al Parlamentului European și al Consiliului privind Fondul european pentru pescuit și afaceri maritime în ceea ce privește informațiile care trebuie trimise de statele membre, precum și în ceea ce privește necesitățile în materie de date și sinergiile dintre potențialele surse de date

text:
               21.11.2014

               RO

               Jurnalul Oficial al Uniunii Europene

               L 334/39

         REGULAMENTUL DE PUNERE ÎN APLICARE (UE) NR. 1243/2014 AL COMISIEI
   din 20 noiembrie 2014
   de stabilire a unor norme în temeiul Regulamentului (UE) nr. 508/2014 al Parlamentului European și al Consiliului privind Fondul european pentru pescuit și afaceri maritime în ceea ce privește informațiile care trebuie trimise de statele membre, precum și în ceea ce privește necesitățile în materie de date și sinergiile dintre potențialele surse de date
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 508/2014 al Parlamentului European și al Consiliului din 15 mai 2014 privind Fondul european pentru pescuit și afaceri maritime și de abrogare a Regulamentelor (CE) nr. 2328/2003, (CE) nr. 861/2006, (CE) nr. 1198/2006 și (CE) nr. 791/2007 ale Consiliului și a Regulamentului (UE) nr. 1255/2011 al Parlamentului European și al Consiliului (1), în special articolul 107 alineatul (3),
   întrucât:

               (1)

               Regulamentul (UE) nr. 1303/2013 al Parlamentului European și al Consiliului (2) stabilește dispoziții comune privind Fondul european de dezvoltare regională (FEDR), Fondul social european (FSE), Fondul de coeziune, Fondul agricol pentru dezvoltare rurală (FEADR) și Fondul european pentru pescuit și afaceri maritime (FEPAM). În temeiul acestui regulament, autoritățile de management din statele membre au obligația să instituie un sistem de înregistrare și stocare, sub formă computerizată, a datelor referitoare la fiecare operațiune, necesare pentru monitorizare, evaluare, gestiune financiară, verificare și audit, inclusiv date privind operațiuni individuale.

               (2)

               Anexa III la Regulamentul delegat (UE) nr. 480/2014 al Comisiei (3) enumeră datele care trebuie înregistrate și stocate sub formă computerizată pentru fiecare operațiune în cadrul sistemului de monitorizare instituit de fiecare stat membru.

               (3)

               Pentru funcționarea sistemului comun de monitorizare și evaluare prevăzut la articolul 107 din Regulamentul (UE) nr. 508/2014, sunt necesare norme suplimentare privind înregistrarea și transmiterea datelor. În conformitate cu articolul 107 alineatul (3) din Regulamentul (UE) nr. 508/2014, aceste norme ar trebui să precizeze informațiile care trebuie trimise de statele membre, urmărindu-se în același timp realizarea unor sinergii puternice cu alte surse potențiale de date, cum ar fi lista datelor care trebuie înregistrate și stocate în conformitate cu Regulamentul (UE) nr. 1303/2014.

               (4)

               Pentru a asigura aplicarea cu promptitudine a măsurilor prevăzute de prezentul regulament, acesta ar trebui să intre în vigoare în ziua următoare datei publicării în Jurnalul Oficial al Uniunii Europene.

               (5)

               Măsurile prevăzute în prezentul regulament sunt conforme cu avizul Comitetului Fondului european pentru pescuit și afaceri maritime,

         ADOPTĂ PREZENTUL REGULAMENT:
   Articolul 1
   Obiect
   Prezentul regulament stabilește normele referitoare la informațiile care trebuie transmise Comisiei de către statele membre pentru a permite monitorizarea și evaluarea operațiunilor finanțate prin Fondul european pentru pescuit și afaceri maritime (denumit în continuare „FEPAM”) în cadrul gestiunii partajate.
   Articolul 2
   Lista datelor și structura bazei de date
   (1)   Fiecare stat membru înregistrează în baza sa de date, conform dispozițiilor de la articolul 125 alineatul (2) din Regulamentul (UE) nr. 1303/2013, și furnizează Comisiei o listă de date care conține informațiile menționate la articolul 107 alineatul (3) din Regulamentul (UE) nr. 508/2014 și care respectă structura stabilită în anexa I la prezentul regulament.
   (2)   Lista de date se înregistrează și se transmite Comisiei pentru fiecare operațiune selectată pentru finanțare prin programul operațional sprijinit de FEPAM.
   Articolul 3
   Introducerea informațiilor în baza de date
   Datele la care se face referire la articolul 2 se introduc în baza de date în cursul următoarelor două etape:

               (a)

               la momentul aprobării unei operațiuni,

               (b)

               odată ce o operațiune a fost finalizată.

         Articolul 4
   Date privind implementarea operațională
   Informațiile menționate în partea D a anexei I (Date privind implementarea operațională) se bazează pe domeniile enumerate în anexa II.
   Articolul 5
   Intrarea în vigoare
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 20 noiembrie 2014.

            Pentru Comisie

            Președintele

         Jean-Claude JUNCKER

      (1)  JO L 149, 20.5.2014, p. 1.

      (2)  Regulamentul (UE) nr. 1303/2013 al Parlamentului European și al Consiliului din 17 decembrie 2013 de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime și de abrogare a Regulamentului (CE) nr. 1083/2006 al Consiliului (JO L 347, 20.12.2013, p. 320).

      (3)  Regulamentul delegat (UE) nr. 480/2014 al Comisiei din 3 martie 2014 de completare a Regulamentului (UE) nr. 1303/2013 al Parlamentului European și al Consiliului de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime (JO L 138, 13.5.2014, p. 5).

      ANEXA I
      STRUCTURA BAZEI DE DATE
      PARTEA A

         Informații administrative

                  Câmp

                  Conținutul câmpului

                  Descriere

                  Necesități în materie de date și sinergii

                  1

                  CCI

                  Cod comun de identificare a programului operațional

                  Câmpul de date 19 din anexa III la Regulamentul delegat (UE) nr. 480/2014 al Comisiei (1)

                  2

                  Identificatorul unic al operațiunii (ID)

                  Necesar pentru toate operațiunile sprijinite de fond

                  Câmpul de date 5 din anexa III la Regulamentul delegat (UE) nr. 480/2014 al Comisiei

                  3

                  Denumirea operațiunii

                  Dacă informația este disponibilă și dacă câmpul 2 este un număr

                  Câmpul de date 5 din anexa III la Regulamentul delegat (UE) nr. 480/2014 al Comisiei

                  4

                  Numărul navei din „Registrul flotei comunitare” [CFR (2)]

                  Dacă este cazul

                  Specific FEPAM

                  5

                  Cod NUTS (3)

                  A se indica nivelul NUTS cel mai relevant (în mod automat = nivelul III)

                  Specific FEPAM

                  6

                  Beneficiar

                  Denumirea beneficiarului (numai persoane juridice și persoane fizice în conformitate cu dreptul intern)

                  Câmpul de date 1 din anexa III la Regulamentul delegat (UE) nr. 480/2014 al Comisiei

                  7

                  Sexul beneficiarului

                  Dacă este cazul (valoare posibilă: 1: masculin, 2: feminin, 3: altul)

                  Specific FEPAM

                  8

                  Mărimea întreprinderii

                  Dacă este cazul (4) (valori posibile: 1: micro, 2: mică, 3: medie, 4: mare)

                  Specific FEPAM

                  9

                  Stadiul de avansare a operațiunii

                  1 cifră:

                              Cod 0

                              =

                              operațiune acoperită de o decizie de acordare de ajutor, dar pentru care Comisiei nu i s-a comunicat încă nicio cheltuială certificată

                              Cod 1

                              =

                              operațiune întreruptă în urma implementării parțiale (pentru care Comisiei i s-au comunicat unele cheltuieli certificate)

                              Cod 2

                              =

                              operațiune abandonată în urma implementării parțiale (pentru care Comisiei i s-au comunicat unele cheltuieli certificate)

                              Cod 3

                              =

                              operațiune finalizată (pentru care Comisiei i s-au comunicat toate cheltuielile certificate)

                  Specific FEPAM

            PARTEA B

         Previziuni în materie de cheltuieli (în moneda aplicabilă operațiunii)

                  Câmp

                  Conținutul câmpului

                  Descriere

                  Necesități în materie de date și sinergii

                  10

                  Costuri eligibile totale

                  Suma costului total eligibil al operațiunii aprobat în documentul care stabilește condițiile acordării sprijinului

                  Câmpul de date 41 din anexa III la Regulamentul delegat (UE) nr. 480/2014 al Comisiei

                  11

                  Costuri publice eligibile totale

                  Suma costurilor totale eligibile care constituie cheltuieli publice în conformitate cu definiția de la articolul 2 alineatul (15) din Regulamentul (UE) nr. 1303/2013

                  Câmpul de date 42 din anexa III la Regulamentul delegat (UE) nr. 480/2014 al Comisiei

                  12

                  Sprijin din FEPAM

                  Suma sprijinului public prevăzut în documentul care stabilește condițiile acordării sprijinului

                  Specific FEPAM

                  13

                  Data aprobării

                  Data documentului care stabilește condițiile acordării sprijinului

                  Câmpul de date 12 din anexa III la Regulamentul delegat (UE) nr. 480/2014 al Comisiei

            PARTEA C

         Implementarea financiară a operațiunii (în EUR)

                  Câmp

                  Conținutul câmpului

                  Descriere

                  Necesități în materie de date și sinergii

                  14

                  Cheltuieli eligibile totale

                  Cheltuielile eligibile declarate Comisiei, stabilite pe baza costurilor suportate și plătite efectiv, împreună cu contribuțiile în natură și amortizările, dacă este cazul

                  Câmpul de date 53 din anexa III la Regulamentul delegat (UE) nr. 480/2014 al Comisiei

                  15

                  Cheltuieli publice eligibile totale

                  Cheltuielile publice definite la articolul 2 alineatul (15) din Regulamentul (UE) nr. 1303/2013 care corespund cheltuielilor eligibile declarate Comisiei, stabilite pe baza costurilor rambursate și plătite efectiv, împreună cu contribuțiile în natură și amortizările, dacă este cazul

                  Câmpul de date 54 din anexa III la Regulamentul delegat (UE) nr. 480/2014 al Comisiei

                  16

                  Cheltuieli eligibile din FEPAM

                  Cheltuieli din FEPAM corespunzătoare cheltuielilor eligibile declarate Comisiei

                  Specific FEPAM

                  17

                  Data plății finale către beneficiar

                  Câmpul de date 45 din anexa III la Regulamentul delegat (UE) nr. 480/2014 al Comisiei (numai data plății finale către beneficiar)

            PARTEA D

         Date privind implementarea operațională

                  Câmp

                  Conținutul câmpului

                  Observații

                  Necesități în materie de date și sinergii

                  18

                  Măsura vizată

                  Codul măsurii (a se vedea anexa II)

                  Specific FEPAM

                  19

                  Indicator de realizare

                  Valoare numerică

                  Specific FEPAM

                  20

                  Date privind implementarea operațională

                  A se vedea anexa II

                  Specific FEPAM

                  21

                  Valoarea datelor privind implementarea

                  Valoare numerică

                  Specific FEPAM

            PARTEA E

         Indicatori de rezultat

                  Câmp

                  Conținutul câmpului

                  Observații

                  Necesități în materie de date și sinergii

                  22

                  Indicator(i) de rezultat cu privire la operațiune

                  Numărul de cod al indicatorului de rezultat (5)

                  Specific FEPAM

                  23

                  Rezultat orientativ așteptat de beneficiar

                  Valoare numerică

                  Specific FEPAM

                  24

                  Valoarea indicatorului de rezultat, validată după implementare

                  Valoare numerică

                  Specific FEPAM

         (1)  Regulamentul delegat (UE) nr. 480/2014 al Comisiei din 3 martie 2014 de completare a Regulamentului (UE) nr. 1303/2013 al Parlamentului European și al Consiliului de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime (JO L 138, 13.5.2014, p. 5).

         (2)  Anexa I la Regulamentul (CE) nr. 26/2004 al Comisiei din 30 decembrie 2003 privind registrul flotei de pescuit comunitare (JO L 5, 9.1.2004, p. 25).

         (3)  Regulamentul (CE) nr. 1059/2003 al Parlamentului European și al Consiliului din 26 mai 2003 privind instituirea unui nomenclator comun al unităților teritoriale de statistică (NUTS) (JO L 154, 21.6.2003, p. 1).

         (4)  În conformitate cu articolul 2 alineatul (28) din Regulamentul (UE) nr. 1303/2013 din 17 decembrie 2013 (JO L 347, 20.12.2013, p. 320) pentru IMM-uri.

         (5)  Stabilit conform articolului 107 alineatul (1) din Regulamentul (UE) nr. 508/2014.

      ANEXA II
      DATE PRIVIND IMPLEMENTAREA OPERAȚIONALĂ

                  Codul măsurii

                  Măsuri prevăzute de Regulamentul (UE) nr. 508/2014

                  Date privind implementarea operațională

                     Capitolul I: Dezvoltarea durabilă a pescuitului

                  I.1

                  Articolul 26 și articolul 44 alineatul (3)
                  Inovare

                              —

                              Precizare dacă operațiunea privește pescuitul maritim sau pescuitul în apele interioare ori ambele

                              —

                              Tipul de inovare: produse și echipamente; procedee și tehnici; sistem de organizare și de gestionare

                              —

                              Număr de persoane care beneficiază de operațiune în mod direct, în întreprinderile sprijinite

                  I.2

                  Articolul 27 și articolul 44 alineatul (3)
                  Servicii de consiliere

                              —

                              Precizare dacă operațiunea privește pescuitul maritim sau pescuitul în apele interioare ori ambele

                              —

                              Tipul serviciilor de consiliere: studii de fezabilitate și servicii de consiliere; consiliere profesională; strategii comerciale

                  I.3

                  Articolul 28 și articolul 44 alineatul (3)
                  Parteneriate între oamenii de știință și pescari

                              —

                              Precizare dacă operațiunea privește pescuitul maritim sau pescuitul în apele interioare ori ambele

                              —

                              Tipul de activități: rețele; acorduri de parteneriat sau de asociere; colectarea și gestionarea datelor; studii; proiecte-pilot; diseminare; seminare; bune practici

                              —

                              Numărul de oameni de știință implicați în parteneriat

                              —

                              Numărul de pescari implicați în parteneriat

                              —

                              Numărul celorlalte organisme implicate în operațiune

                  I.4

                  Articolul 29 alineatele (1) și (2) și articolul 44 alineatul (1) litera (a)
                  Promovarea capitalului uman, a creării de locuri de muncă și a dialogului social — Formare, crearea de rețele, dialog social, sprijin pentru soți/soții și parteneri

                              —

                              Precizare dacă operațiunea privește pescuitul maritim sau pescuitul în apele interioare ori ambele

                              —

                              Tip de activități: formare profesională și învățare; crearea de rețele; dialog social

                              —

                              Numărul de soți/soții și parteneri care beneficiază de operațiune

                              —

                              Numărul de persoane sau organizații care beneficiază de operațiune (participanți la formare, membri ai rețelelor, organizații implicate în acțiunile de dialog social)

                  I.5

                  Articolul 29 alineatul (3) și articolul 44 alineatul (1) litera (a)
                  Promovarea capitalului uman, a creării de locuri de muncă și a dialogului social — Persoane în formare la bordul unor nave de coastă mici

                              —

                              Precizare dacă operațiunea privește pescuitul maritim sau pescuitul în apele interioare ori ambele

                              —

                              Tip de activități: formare profesională și învățare

                              —

                              Numărul de persoane în formare care beneficiază de operațiune

                  I.6

                  Articolul 30 și articolul 44 alineatul (4)
                  Diversificare și noi forme de venituri

                              —

                              Precizare dacă operațiunea privește pescuitul maritim sau pescuitul în apele interioare ori ambele

                              —

                              Tip de diversificare: investiții la bord; turism pentru pescuitul cu undița; restaurante; servicii privind protecția mediului; activități educative

                              —

                              Numărul pescarilor vizați

                  I.7

                  Articolul 31 și articolul 44 alineatul (2)
                  Sprijin acordat tinerilor pescari pentru demararea de activități de pescuit

                              —

                              Precizare dacă operațiunea privește pescuitul maritim sau pescuitul în apele interioare ori ambele

                              —

                              Vârsta tinerilor pescari care beneficiază de operațiune

                  I.8

                  Articolul 32 și articolul 44 alineatul (1) litera (b)
                  Sănătate și siguranță

                              —

                              Precizare dacă operațiunea privește pescuitul maritim sau pescuitul în apele interioare ori ambele

                              —

                              Tip de echipament vizat: investiții la bord; echipament individual

                              —

                              Numărul pescarilor vizați de operațiune

                  I.9

                  Articolul 33
                  Încetarea temporară a activităților de pescuit

                              —

                              Numărul pescarilor vizați

                              —

                              Numărul de zile în cauză

                  I.10

                  Articolul 34
                  Încetarea definitivă a activităților de pescuit

                              —

                              Numărul pescarilor vizați

                  I.11

                  Articolul 35
                  Fond mutual pentru fenomene meteorologice nefavorabile și pentru incidente de mediu — Crearea fondului

                              —

                              Denumirea fondului mutual

                  I.12

                  Articolul 35
                  Fond mutual pentru fenomene meteorologice nefavorabile și pentru incidente de mediu — Compensații plătite

                              —

                              Compensații plătite pentru: fenomene meteorologice nefavorabile; incidente de mediu: costuri de salvare

                              —

                              Numărul navelor vizate

                              —

                              Numărul membrilor de echipaj vizați

                  I.13

                  Articolul 36
                  Sprijin pentru sistemele de alocare a posibilităților de pescuit

                              —

                              Tipul de activitate: proiectare; dezvoltare; monitorizare; evaluare; gestionare

                              —

                              Tipul de beneficiar: autoritate publică; persoană fizică sau juridică; organizație de pescari; organizații de producători; altele

                  I.14

                  Articolul 37
                  Sprijin pentru proiectarea și punerea în aplicare a măsurilor de conservare și a cooperării regionale

                              —

                              Tipul de activitate: proiectare; dezvoltare și monitorizare; participarea părților interesate; repopulare directă

                              —

                              Numărul stocurilor în cauză, dacă este cazul

                              —

                              Suprafața totală vizată de proiect (în km2)

                  I.15

                  Articolul 38 și articolul 44 alineatul (1) litera (c)
                  Limitarea impactului pescuitului asupra mediului marin și adaptarea pescuitului la protecția speciilor

                              —

                              Precizare dacă operațiunea privește pescuitul maritim sau pescuitul în apele interioare ori ambele

                              —

                              Tipul de investiție: selectivitatea uneltelor; reducerea capturilor aruncate înapoi în mare și a celor nedorite; eliminarea efectelor asupra ecosistemului și a fundului mării; protejarea uneltelor de pescuit și a capturilor de mamifere și păsări; dispozitiv de atragere a peștilor în regiunile ultraperiferice

                              —

                              Numărul de pescari care beneficiază de operațiune

                  I.16

                  Articolul 39 și articolul 44 alineatul (1) litera (c)
                  Inovarea legată de conservarea resurselor biologice marine

                              —

                              Precizare dacă operațiunea privește pescuitul maritim sau pescuitul în apele interioare ori ambele

                              —

                              Tip de operațiune: dezvoltarea unor noi cunoștințe tehnice sau organizaționale pentru reducerea impactului; introducerea unor noi cunoștințe tehnice sau organizaționale pentru reducerea impactului; dezvoltarea unor noi cunoștințe tehnice sau organizaționale pentru obținerea unei utilizări durabile; introducerea unor noi cunoștințe tehnice sau organizaționale pentru obținerea unei utilizări durabile

                              —

                              Numărul de pescari care beneficiază de operațiune

                  I.17

                  Articolul 40 alineatul (1) litera (a)
                  Protejarea și refacerea biodiversității marine — Colectarea deșeurilor

                              —

                              Numărul de pescari care beneficiază de operațiune

                  I.18

                  Articolul 40 alineatul (1) literele (b)-(g) și (i) și articolul 44 alineatul (6)
                  Protejarea și refacerea biodiversității marine — Contribuția la o mai bună gestionare sau conservare a resurselor, construirea, instalarea sau modernizarea unor instalații fixe sau mobile, pregătirea unor planuri de protecție și gestionare legate de siturile Natura 2000 și de zonele de protecție speciale, gestionarea, refacerea și monitorizarea zonelor marine protejate, inclusiv a siturilor Natura 2000, sensibilizarea la problemele de mediu, participarea la alte acțiuni menite să mențină și să îmbunătățească biodiversitatea și serviciile ecosistemice

                              —

                              Precizare dacă operațiunea privește pescuitul maritim sau pescuitul în apele interioare ori ambele

                              —

                              Tip de operațiune: investiție în instalații; gestionarea resurselor; planuri de gestionare pentru siturile Natura 2000 și ariile de protecție specială; gestionarea siturilor Natura 2000; gestionarea zonelor marine protejate; sporirea gradului de conștientizare; alte acțiuni de promovare a biodiversității

                              —

                              Suprafața totală vizată de Natura 2000 (în km2)

                              —

                              Suprafața totală vizată de ZMP (în km2)

                              —

                              Numărul pescarilor vizați

                  I.19

                  Articolul 40 alineatul (1) litera (h)
                  Protejarea și refacerea biodiversității marine — Scheme pentru compensarea daunelor aduse capturilor de către mamifere și păsări

                              —

                              Numărul de pescari care beneficiază de operațiune

                  I.20

                  Articolul 41 alineatul (1) literele (a), (b) și (c) și articolul 44 alineatul (1) litera (d)
                  Eficiența energetică și atenuarea schimbărilor climatice — Investiții la bord, programe de audit și privind eficiența energetică, studii

                              —

                              Precizare dacă operațiunea privește pescuitul maritim sau pescuitul în apele interioare ori ambele

                              —

                              Tip de operațiune: echipamente la bord; unelte de pescuit; eficiența energetică; studii

                              —

                              Numărul de pescari care beneficiază de operațiune

                              —

                              Scăderea consumului de combustibil (%)

                              —

                              Reducerea emisiilor de CO2 (%) (dacă este cazul)

                  I.21

                  Articolul 41 alineatul (2) și articolul 44 alineatul (1) litera (d)
                  Eficiența energetică și atenuarea schimbărilor climatice — Înlocuirea sau modernizarea motoarelor

                              —

                              Precizare dacă operațiunea privește pescuitul maritim sau pescuitul în apele interioare ori ambele

                              —

                              Tip de operațiune: înlocuire; modernizare

                              —

                              kW înainte de intervenție (putere certificată sau inspectată fizic)

                              —

                              kW după intervenție (putere certificată sau inspectată fizic)

                              —

                              Numărul de pescari care beneficiază de operațiune

                              —

                              Scăderea consumului de combustibil (%)

                              —

                              Reducerea emisiilor de CO2 (%) (dacă este cazul)

                  1.22

                  Articolul 42 și articolul 44 alineatul (1) litera (e)
                  Valoare adăugată, calitatea produselor și utilizarea capturilor nedorite

                              —

                              Precizare dacă operațiunea privește pescuitul maritim sau pescuitul în apele interioare ori ambele

                              —

                              Tip de operațiune: investiții care oferă valoare adăugată produselor; investiții la bord care îmbunătățesc calitatea produselor pescărești

                              —

                              Numărul de pescari care beneficiază de operațiune

                  1.23

                  Articolul 43 alineatele (1) și (3) și articolul 44 alineatul (1) litera (f)
                  Porturi de pescuit, locuri de debarcare, hale de licitații și adăposturi — Investiții de îmbunătățire a infrastructurii porturilor de pescuit și a halelor de licitații sau a locurilor de debarcare și a adăposturilor; investiții pentru îmbunătățirea siguranței pescarilor

                              —

                              Precizare dacă operațiunea privește pescuitul maritim sau pescuitul în apele interioare ori ambele

                              —

                              Categoria de investiție: porturi de pescuit; locuri de debarcare; hale de licitații; adăposturi

                              —

                              Tipul de investiție: calitate; control și trasabilitate; eficiența energetică; protecția mediului; siguranță și condiții de lucru

                              —

                              Numărul de pescari care beneficiază de operațiune

                              —

                              Numărul de alți utilizatori portuari sau alți lucrători care beneficiază de operațiune

                  I.24

                  Articolul 43 alineatul (2)
                  Porturi de pescuit, locuri de debarcare, hale de licitații și adăposturi — Investiții pentru a facilita respectarea obligației de a debarca integral capturile

                              —

                              Categoria de investiție: porturi de pescuit; locuri de debarcare; hale de licitații; adăposturi

                              —

                              Numărul de pescari care beneficiază de operațiune

                     Capitolul II: Dezvoltarea durabilă a acvaculturii

                  II.1

                  Articolul 47
                  Inovare

                              —

                              Tip de inovare: dezvoltarea cunoștințelor; introducerea de noi specii; studii de fezabilitate

                              —

                              Tip de organism de cercetare implicat: privat, public

                              —

                              Număr de angajați care beneficiază de operațiune direct în întreprinderile sprijinite

                  II.2

                  Articolul 48 alineatul (1) literele (a)-(d) și (f)-(h)
                  Investiții productive în acvacultură

                              —

                              Tip de investiție: productivă; diversificare; modernizare; sănătatea animalelor; calitatea produselor; restaurare; activități complementare

                              —

                              Numărul de angajați care beneficiază de operațiune

                  II.3

                  Articolul 48 alineatul (1) literele (e), (i) și (j)
                  Investiții productive în acvacultură — Eficiența resurselor, reducerea utilizării de apă și substanțe chimice, sisteme de recirculare pentru reducerea la minimum a utilizării apei

                              —

                              Tip de investiție: mediu și resurse; utilizarea și calitatea apei; sisteme închise

                  II.4

                  Articolul 48 alineatul (1) litera (k)
                  Investiții productive în acvacultură — Creșterea eficienței energetice, energie din surse regenerabile

                              —

                              Tip de investiție: eficiență energetică; energie din surse regenerabile

                  II.5

                  Articolul 49
                  Servicii de gestionare, de înlocuire și de consiliere pentru fermele de acvacultură

                              —

                              Tip de operațiune: crearea de servicii de gestionare, de înlocuire și de consiliere; achiziție de servicii de consiliere pentru ferme

                              —

                              Tip de serviciu de consiliere, dacă este cazul: respectarea legislației în materie de protecție a mediului; evaluarea impactului asupra mediului; respectarea legislației cu privire la bunăstarea animalelor, sănătate și siguranță și sănătate publică; strategii comerciale și de marketing

                              —

                              Numărul de angajați care beneficiază de operațiune

                  II.6

                  Articolul 50
                  Promovarea capitalului uman și a participării la rețele

                              —

                              Tip de activitate: formare profesională; învățare pe tot parcursul vieții; diseminare; aptitudini profesionale noi; îmbunătățirea condițiilor de muncă și promovarea securității în muncă; participarea la rețele și schimbul de experiență

                              —

                              Numărul de angajați care beneficiază de operațiune

                              —

                              Numărul de soți/soții și parteneri de viață care beneficiază de operațiune

                  II.7

                  Articolul 51
                  Creșterea potențialului siturilor de acvacultură

                              —

                              Tip de operațiune: identificarea zonelor; îmbunătățirea instalațiilor de sprijin și a infrastructurilor; prevenirea daunelor grave; acțiuni în urma detectării mortalității sau a prezenței bolilor

                              —

                              Numărul de angajați care beneficiază de operațiune

                  II.8

                  Articolul 52
                  Încurajarea noilor fermieri din domeniul acvaculturii durabile să practice acest tip de acvacultură

                              —

                              Suprafață totală vizată (în km2)

                              —

                              Numărul de angajați care beneficiază de operațiune

                  II.9

                  Articolul 53
                  Conversia la sistemele de management de mediu și audit și la acvacultura ecologică

                              —

                              Tip de operațiune: conversia la acvacultura ecologică; participarea la EMAS

                              —

                              Numărul de angajați care beneficiază de operațiune

                              —

                              Suprafață totală vizată (în km2)

                  II.10

                  Articolul 54
                  Acvacultura care furnizează servicii de mediu

                              —

                              Tip de operațiune: acvacultură în zonele Natura 2000; conservare și reproducere ex situ; activități de acvacultură, inclusiv conservarea și îmbunătățirea mediului și a biodiversității

                              —

                              Numărul de angajați care beneficiază de operațiune

                              —

                              Suprafața totală vizată de Natura 2000 (în km2)

                              —

                              Suprafața totală din afara Natura 2000 (în km2)

                  II.11

                  Articolul 55
                  Măsuri de sănătate publică

                              —

                              Numărul de angajați care beneficiază de operațiune

                  II.12

                  Articolul 56
                  Măsuri privind sănătatea și bunăstarea animalelor

                              —

                              Tip de operațiune: controlul și eradicarea bolilor; cele mai bune practici și coduri de conduită; reducerea dependenței de medicamente veterinare; studii în domeniul farmaceutic sau veterinar și bune practici; grupuri pentru protecția sănătății; compensații pentru cultivatorii de moluște

                              —

                              Numărul de angajați care beneficiază de operațiune

                  II.13

                  Articolul 57
                  Asigurarea stocurilor din acvacultură

                              —

                              Numărul de angajați care beneficiază de operațiune

                     Capitolul III: Dezvoltarea durabilă a zonelor de pescuit și acvacultură

                  III.1

                  Articolul 62 alineatul (1) litera (a)
                  Sprijin din partea FEPAM pentru dezvoltarea locală plasată sub responsabilitatea comunității — Sprijin pregătitor

                              —

                              Tip de beneficiar: organism public; ONG; alt organism colectiv; persoană fizică

                  III.2

                  Articolul 63
                  Punerea în aplicare a strategiilor de dezvoltare locală — Selectarea GALP (grup de acțiune locală pentru pescuit) (1)

                              —

                              Populația totală acoperită de GALP (în unități)

                              —

                              Numărul de parteneri publici în GALP

                              —

                              Numărul de parteneri privați în GALP

                              —

                              Numărul de parteneri din societatea civilă în GALP

                              —

                              Numărul de echivalente normă întreagă angajați de GALP pentru administrare

                              —

                              Numărul de echivalente normă întreagă angajați de GALP pentru animare

                  III.3

                  Articolul 63
                  Punerea în aplicare a strategiilor de dezvoltare locală — Proiecte sprijinite de GALP (inclusiv costuri de funcționare și animare)

                              —

                              Tip de operațiune: care produce valoare adăugată; diversificare; mediu; socioculturală; guvernanță; costuri de funcționare și animare

                  III.4

                  Articolul 64
                  Activitățile de cooperare

                              —

                              Tip de operațiune: sprijin pregătitor; proiecte din același stat membru; proiecte cu alte state membre; proiecte cu parteneri din afara UE

                              —

                              Numărul de parteneri (dacă este cazul)

                     Capitolul IV: Măsuri legate de comercializare și prelucrare

                  IV.1

                  Articolul 66
                  Planurile de producție și de comercializare

                              —

                              Numărul de membri implicați din cadrul organizațiilor de producători

                  IV.2

                  Articolul 67
                  Ajutor de depozitare

                              —

                              Numărul de membri ai organizațiilor de producători care beneficiază de operațiune

                  IV.3

                  Articolul 68
                  Măsuri de marketing

                              —

                              Tip de operațiune: crearea de organizații ale producătorilor, de asociații sau organizații interprofesionale; găsirea de noi piețe și îmbunătățirea condițiilor de introducere pe piață; promovarea calității și a valorii adăugate; transparența producției; trasabilitate și etichete ecologice; contracte standard; campanii de comunicare și de promovare

                              —

                              Pentru proiectele care vizează găsirea de noi piețe și îmbunătățirea condițiilor pieței: specii cu potențial de comercializare; capturi nedorite; produse cu impact redus sau produse ecologice

                              —

                              Pentru proiecte care vizează promovarea calității și a valorii adăugate: sisteme de calitate; certificarea și promovarea produselor durabile; comercializare directă; ambalare

                              —

                              Numărul de firme care beneficiază de operațiune

                              —

                              Numărul de membri ai organizațiilor de producători care beneficiază de operațiune

                  IV.4

                  Articolul 69
                  Prelucrarea produselor pescărești și de acvacultură

                              —

                              Tip de investiție: economisirea energiei sau reducerea impactului asupra mediului; îmbunătățirea siguranței, a igienei, a sănătății și a condițiilor de muncă; prelucrarea capturilor care nu sunt destinate consumului uman; prelucrarea produselor secundare; prelucrarea produselor obținute din acvacultura ecologică; produse, procese sau sisteme de gestionare noi sau îmbunătățite

                              —

                              Numărul de întreprinderi sprijinite

                              —

                              Numărul de angajați care beneficiază de operațiune

                     Capitolul V: Compensații pentru costurile suplimentare în regiunile ultraperiferice pentru produsele obținute din pescuit și din acvacultură

                  V.1

                  Articolul 70
                  Sistemul de compensații

                              —

                              Costuri suplimentare compensate

                              —

                              Numărul de firme care beneficiază de operațiune

                              —

                              Numărul de angajați care beneficiază de operațiune

                     Capitolul VI: Măsuri de însoțire pentru politica comună în domeniul pescuitului în cadrul gestiunii partajate

                  VI.1

                  Articolul 76
                  Control și executare

                              —

                              Tipul de operațiune: achiziție, instalare și dezvoltare de tehnologie; dezvoltarea, achiziția și instalarea componentelor pentru asigurarea transmiterii datelor; dezvoltarea, achiziția și instalarea componentelor necesare pentru asigurarea trasabilității; implementarea de programe pentru schimbul și analiza de date; modernizarea și achiziția de nave, aeronave și elicoptere de patrulare; achiziția de alte mijloace de control; dezvoltarea de sisteme inovatoare de control și monitorizare și proiecte-pilot; programe de formare profesională și de schimb de experiență; analize cost/beneficiu și evaluarea auditurilor; seminare și suporturi informaționale; costuri operaționale; implementarea planului de acțiune

                              —

                              Tip de beneficiar: privat, public, mixt

                              —

                              Numărul navelor de pescuit vizate, dacă este cazul

                  VI.2

                  Articolul 77
                  Colectarea datelor

                              —

                              Tip de beneficiar: privat, public, mixt

                     Capitolul VII: Asistența tehnică la inițiativa statelor membre

                  VII.1

                  Articolul 78
                  Asistența tehnică la inițiativa statelor membre

                              —

                              Tip de operațiune: implementarea programului operațional; sisteme IT; îmbunătățirea capacității administrative; activități de comunicare; evaluare; studii; control și audit, rețeaua GALP; altele

                     Capitolul VIII: Încurajarea implementării politicii maritime integrate

                  VIII.1

                  Articolul 80 alineatul (1) litera (a)
                  Supravegherea maritimă integrată (SMI)

                              —

                              Tip de operațiune: contribuție la SMI; contribuție la CISE

                              —

                              Tip de beneficiar; privat, public, mixt

                  VIII.2

                  Articolul 80 alineatul (1) litera (b)
                  Protecția mediului marin și utilizarea durabilă a resurselor marine și costiere

                              —

                              Tip de operațiune: ZMP; Natura 2000

                              —

                              Suprafața din ZMP acoperită (km2)

                              —

                              Suprafața din Natura 2000 acoperită (km2)

                              —

                              Tip de beneficiar; privat, public, mixt

                  VIII.3

                  Articolul 80 alineatul (1) litera (c)
                  Îmbunătățirea cunoștințelor privind starea mediului marin

                              —

                              Tip de operațiune: stabilirea programului de monitorizare; stabilirea măsurilor pentru Directiva-cadru „Strategia pentru mediul marin”

                              —

                              Tip de beneficiar; privat, public, mixt

         (1)  Informații care trebuie furnizate numai dacă este selectat GALP.


title: Regulamentul de punere în aplicare (UE) 2015/1325 al Consiliului din 31 iulie 2015 privind punerea în aplicare a articolului 2 alineatul (3) din Regulamentul (CE) nr. 2580/2001 privind măsuri restrictive specifice îndreptate împotriva anumitor persoane și entități în vederea combaterii terorismului și de abrogare a Regulamentului de punere în aplicare (UE) 2015/513

text:
               1.8.2015

               RO

               Jurnalul Oficial al Uniunii Europene

               L 206/12

         REGULAMENTUL DE PUNERE ÎN APLICARE (UE) 2015/1325 AL CONSILIULUI
   din 31 iulie 2015
   privind punerea în aplicare a articolului 2 alineatul (3) din Regulamentul (CE) nr. 2580/2001 privind măsuri restrictive specifice îndreptate împotriva anumitor persoane și entități în vederea combaterii terorismului și de abrogare a Regulamentului de punere în aplicare (UE) 2015/513
   CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 2580/2001 al Consiliului din 27 decembrie 2001 privind măsuri restrictive specifice îndreptate împotriva anumitor persoane și entități în vederea combaterii terorismului (1), în special articolul 2 alineatul (3),
   întrucât:

               (1)

               La 26 martie 2015, Consiliul a adoptat Regulamentul de punere în aplicare (UE) 2015/513 (2) privind punerea în aplicare a articolului 2 alineatul (3) din Regulamentul (CE) nr. 2580/2001, stabilind o listă actualizată a persoanelor, grupurilor și entităților cărora li se aplică Regulamentul (CE) nr. 2580/2001 (denumită în continuare „lista”).

               (2)

               Consiliul a comunicat, în măsura posibilă, tuturor persoanelor, grupurilor și entităților expuneri de motive care explică de ce au fost incluse pe listă.

               (3)

               Prin intermediul unui aviz publicat în Jurnalul Oficial al Uniunii Europene, Consiliul a informat persoanele, grupurile și entitățile incluse pe listă asupra faptului că a decis menținerea lor pe lista respectivă. De asemenea, Consiliul a informat persoanele, grupurile și entitățile în cauză cu privire la posibilitatea de a solicita o expunere a motivelor Consiliului care au determinat includerea lor pe listă, în cazul în care nu le fusese deja comunicată o astfel de expunere de motive.

               (4)

               Consiliul a reexaminat lista, în conformitate cu articolul 2 alineatul (3) din Regulamentul (CE) nr. 2580/2001. La efectuarea reexaminării, Consiliul a ținut seama de observațiile transmise de cei vizați, precum și de informațiile actualizate primite din partea autorităților naționale competente privind statutul la nivel național al persoanelor și entităților incluse pe listă.

               (5)

               Consiliul a verificat dacă autoritățile competente menționate la articolul 1 alineatul (4) din Poziția comună 2001/931/PESC (3) au adoptat decizii cu privire la toate persoanele, grupurile și entitățile de pe listă referitor la implicarea acestora în acte de terorism în sensul articolului 1 alineatele (2) și (3) din poziția comună menționată. Consiliul a conchis de asemenea că persoanelor, grupurilor și entităților cărora li se aplică articolele 2, 3 și 4 din Poziția comună 2001/931/PESC ar trebui să li se aplice în continuare măsurile restrictive specifice prevăzute în Regulamentul (CE) nr. 2580/2001.

               (6)

               În consecință, lista ar trebui actualizată în mod corespunzător, iar Regulamentul de punere în aplicare (UE) 2015/513 ar trebui abrogat,

         ADOPTĂ PREZENTUL REGULAMENT:
   Articolul 1
   Lista prevăzută la articolul 2 alineatul (3) din Regulamentul (CE) nr. 2580/2001 este prevăzută în anexa la prezentul regulament.
   Articolul 2
   Regulamentul de punere în aplicare (UE) 2015/513 se abrogă.
   Articolul 3
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 31 iulie 2015.

            Pentru Consiliu

            Președintele

         J. ASSELBORN

      (1)  JO L 344, 28.12.2001, p. 70.

      (2)  Regulamentul de punere în aplicare (UE) 2015/513 al Consiliului din 26 martie 2015 privind punerea în aplicare a articolului 2 alineatul (3) din Regulamentul (CE) nr. 2580/2001 privind măsuri restrictive specifice îndreptate împotriva anumitor persoane și entități în vederea combaterii terorismului și de abrogare a Regulamentului de punere în aplicare (UE) nr. 790/2014 (JO L 82, 27.3.2015, p. 1).

      (3)  Poziția comună 2001/931/PESC a Consiliului din 27 decembrie 2001 privind aplicarea de măsuri specifice pentru combaterea terorismului (JO L 344, 28.12.2001, p. 93).

      ANEXĂ

         LISTA PERSOANELOR, GRUPURILOR ȘI ENTITĂȚILOR MENȚIONATE LA ARTICOLUL 1

      I.   PERSOANE

                  1.

                  ABDOLLAHI Hamed (alias Mustafa Abdullahi), născut la 11.8.1960 în Iran. Pașaport: D9004878.

                  2.

                  AL-NASSER, Abdelkarim Hussein Mohamed, născut la Al Ihsa (Arabia Saudită), cetățean saudit.

                  3.

                  AL YACOUB, Ibrahim Salih Mohammed, născut la 16.10.1966 la Tarut (Arabia Saudită), cetățean saudit.

                  4.

                  ARBABSIAR Manssor (alias Mansour Arbabsiar), născut la 6 sau 15.3.1955 în Iran. Cetățean iranian și cetățean al Statelor Unite ale Americii. Pașaport: C2002515 (iranian); Pașaport: 477845448 (american). Carte de identitate națională nr.: 07442833, data expirării 15 martie 2016 (permis de conducere SUA).

                  5.

                  BOUYERI, Mohammed (alias Abu ZUBAIR, alias SOBIAR, alias Abu ZOUBAIR), născut la 8.3.1978 la Amsterdam (Țările de Jos) – membru al „Hofstadgroep”.

                  6.

                  IZZ-AL-DIN, Hasan (alias GARBAYA, Ahmed, alias SA-ID, alias SALWWAN, Samir), Liban, născut în 1963 în Liban, cetățean libanez.

                  7.

                  MOHAMMED, Khalid Shaikh (alias ALI Salem, alias BIN KHALID Fahd Bin Adballah, alias HENIN Ashraf Refaat Nabith, alias WADOOD Khalid Adbul), născut la 14.4.1965 sau la 1.3.1964 în Pakistan, pașaport nr. 488555.

                  8.

                  SHAHLAI Abdul Reza (alias Abdol Reza Shala'i, alias Abd-al Reza Shalai, alias Abdorreza Shahlai, alias Abdolreza Shahla'i, alias Abdul-Reza Shahlaee, alias Hajj Yusef, alias Haji Yusif, alias Hajji Yasir, alias Hajji Yusif, alias Yusuf Abu-al-Karkh), născut aproximativ în 1957 în Iran. Adrese: 1. Kermanshah, Iran; 2. Baza militară Mehran, provincia Ilam, Iran.

                  9.

                  SHAKURI Ali Gholam, născut aproximativ în 1965 la Teheran, Iran.

                  10.

                  SOLEIMANI Qasem (alias Ghasem Soleymani, alias Qasmi Sulayman, alias Qasem Soleymani, alias Qasem Solaimani, alias Qasem Salimani, alias Qasem Solemani, alias Qasem Sulaimani, alias Qasem Sulemani), născut la 11.3.1957 în Iran. Cetățean iranian. Pașaport: 008827 (pașaport diplomatic iranian), eliberat în 1999. Titlu: General-maior.

            II.   GRUPURI ȘI ENTITĂȚI

                  1.

                  „Organizația Abu Nidal” – „OAN” (alias „Consiliul Revoluționar Fatah”, alias „Brigăzile Revoluționare Arabe”, alias „Septembrie Negru”, alias „Organizația Revoluționară a Musulmanilor Socialiști”).

                  2.

                  „Brigada Martirilor Al-Aqsa”.

                  3.

                  „Al-Aqsa e.V”.

                  4.

                  „Babbar Khalsa”.

                  5.

                  „Partidul Comunist din Filipine”, inclusiv „Noua Armată Populară” – „NAP”, Filipine.

                  6.

                  „Gama'a al-Islamiyya” (alias „Al-Gama'a al-Islamiyya”) („Grupul Islamic” – „GI”).

                  7.

                  „İslami Büyük Doğu Akıncılar Cephesi” – „IBDA-C” („Marele Front de Est Islamic al Războinicilor”).

                  8.

                  „Hamas”, inclusiv „Hamas-Izz al-Din al-Qassem”.

                  9.

                  „Hizballah Military Wing” („aripa militară a Hezbollahului”) [alias „Hezbollah Military Wing”, alias „Hizbullah Military Wing”, alias „Hizbollah Military Wing”, alias „Hezballah Military Wing”, alias „Hisbollah Military Wing”, alias „Hizbu'llah Military Wing”, alias „Hizb Allah Military Wing”, alias „Jihad Council” („Consiliul Jihadului”) (și toate unitățile subordonate acesteia, inclusiv Organizația pentru Securitate Externă)].

                  10.

                  „Hizbul Mujahideen” – „HM”.

                  11.

                  „Hofstadgroep”.

                  12.

                  „Federația Internațională a Tineretului Sikh” – „FITS”.

                  13.

                  „Forța Khalistan Zindabad” – „KZF”.

                  14.

                  „Partidul Muncitoresc din Kurdistan” – „PKK” (alias „KADEK”, alias „KONGRA-GEL”).

                  15.

                  „Tigrii Eliberării din Tamil Eelam” – „LTTE”.

                  16.

                  „Ejercito de Liberacion Nacional” („Armata de Eliberare Națională”).

                  17.

                  „Jihadul Islamic Palestinian” – „JIP”.

                  18.

                  „Frontul Popular pentru Eliberarea Palestinei” – „FPEP”.

                  19.

                  „Frontul Popular pentru Eliberarea Palestinei – Comandamentul General” (alias „FPEP – Comandamentul General”).

                  20.

                  „Fuerzas armadas revolucionarias de Colombia” – „FARC” („Forțele Armate Revoluționare din Columbia”).

                  21.

                  „Devrimci Halk Kurtuluș Partisi-Cephesi” – „DHKP-C” [alias „Devrimci Sol” („Stânga Revoluționară”), alias „Dev Sol”] („Armata/Frontul/Partidul de Eliberare Revoluționară Populară”).

                  22.

                  „Sendero Luminoso” – „CL” („Calea Luminoasă”).

                  23.

                  „Teyrbazen Azadiya Kurdistan” – „TAK” (alias „Șoimii Eliberării din Kurdistan”, alias „Vulturii Eliberării din Kurdistan”).


title: Regulamentul de punere în aplicare (UE) nr. 337/2014 al Comisiei din 28 martie 2014 privind clasificarea anumitor mărfuri în Nomenclatura combinată

text:
               2.4.2014

               RO

               Jurnalul Oficial al Uniunii Europene

               L 99/3

         REGULAMENTUL DE PUNERE ÎN APLICARE (UE) NR. 337/2014 AL COMISIEI
   din 28 martie 2014
   privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (1), în special articolul 9 alineatul (1) litera (a),
   întrucât:

               (1)

               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87, este necesar să se adopte măsuri privind clasificarea mărfurilor menționate în anexa la prezentul regulament.

               (2)

               Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia orice fel de subdiviziuni suplimentare și care sunt stabilite prin dispoziții specifice ale Uniunii, în vederea aplicării de măsuri tarifare sau de altă natură privind comerțul cu mărfuri.

               (3)

               În temeiul acestor reguli generale, mărfurile descrise în coloana 1 a tabelului din anexă ar trebui clasificate la codul NC indicat în coloana 2, pe baza motivelor care figurează în coloana 3 a tabelului menționat.

               (4)

               Este necesar să se prevadă posibilitatea invocării în continuare de către titular, în temeiul articolului 12 alineatul (6) din Regulamentul (CEE) nr. 2913/92 al Consiliului (2), pentru o anumită perioadă, a informațiilor tarifare obligatorii furnizate în ceea ce privește mărfurile vizate de prezentul regulament, dar care nu sunt conforme cu dispozițiile acestuia. Perioada respectivă ar trebui să fie de trei luni.

               (5)

               Măsurile prevăzute de prezentul regulament sunt conforme cu avizul Comitetului Codului vamal,

         ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului din anexă se clasifică în Nomenclatura combinată la codul NC indicat în coloana 2 a tabelului menționat.
   Articolul 2
   Informațiile tarifare obligatorii care nu sunt conforme cu prezentul regulament pot fi în continuare invocate, în conformitate cu articolul 12 alineatul (6) din Regulamentul (CEE) nr. 2913/92, pentru o perioadă de trei luni de la data intrării în vigoare a prezentului regulament.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 28 martie 2014.

            Pentru Comisie,

            pentru președinte

         Algirdas ŠEMETA

            Membru al Comisiei

      (1)  JO L 256, 7.9.1987, p. 1.

      (2)  Regulamentul (CEE) nr. 2913/92 al Consiliului din 12 octombrie 1992 de instituire a Codului vamal comunitar (JO L 302, 19.10.1992, p. 1).

      ANEXĂ

                  Descrierea mărfurilor

                  Clasificare
                  (Cod NC)

                  Motive

                  (1)

                  (2)

                  (3)

                  Un articol de iluminat electric (denumit „reflector LED”) într-o carcasă de aluminiu de formă dreptunghiulară, cu capac de sticlă, cu dimensiuni de aproximativ 23 × 19 × 13 cm.
                  Articolul constă dintr-un reflector din aluminiu și este prevăzut cu un suport de fixare la spate, pentru reglarea unghiului de lumină.
                  Articolul este prevăzut cu un cip cu LED de mare putere și o unitate de alimentare cu un transformator.
                  El are un consum de putere de 95 W, o eficacitate luminoasă de 100 lm/W și un unghi al fasciculului de lumină de 120°.
                  Articolul este folosit în exterior, de exemplu pentru iluminarea peisajelor, clădirilor, elementelor de construcție, panourilor, peluzelor sau grădinilor.

                      (1) A se vedea imaginea.

                  9405 40 99

                  Clasificarea se stabilește pe baza regulilor generale 1 și 6 de interpretare a Nomenclaturii combinate și a textului codurilor NC 9405, 9405 40 și 9405 40 99.
                  Având în vedere caracteristicile sale obiective, cum ar fi unghiul larg al fasciculului de lumină, articolul este destinat a fi utilizat pentru iluminarea unor suprafețe extinse. Prin urmare, clasificarea la subpoziția 9405 40 10 ca proiectoare este exclusă [a se vedea, de asemenea, notele explicative la Sistemul armonizat aferente poziției 9405, grupa (I), al treilea paragraf].
                  Prin urmare, articolul trebuie clasificat la codul NC 9405 40 99, ca alte aparate electrice de iluminat.

         (1)  Imaginea are un caracter strict informativ.


title: Regulamentul de punere în aplicare (UE) nr. 296/2014 al Comisiei din 20 martie 2014 de aprobare a unei modificări care nu este minoră a caietului de sarcini al unei denumiri înregistrate în Registrul denumirilor de origine protejate și al indicațiilor geografice protejate [Neufchâtel (DOP)]

text:
               25.3.2014

               RO

               Jurnalul Oficial al Uniunii Europene

               L 89/32

      REGULAMENTUL DE PUNERE ÎN APLICARE (UE) NR. 296/2014 AL COMISIEI

   din 20 martie 2014
   de aprobare a unei modificări care nu este minoră a caietului de sarcini al unei denumiri înregistrate în Registrul denumirilor de origine protejate și al indicațiilor geografice protejate [Neufchâtel (DOP)]
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 52 alineatul (2),
   întrucât:

               (1)

               În conformitate cu articolul 53 alineatul (1) primul paragraf din Regulamentul (UE) nr. 1151/2012, Comisia a examinat cererea Franței de aprobare a unei modificări a caietului de sarcini al denumirii de origine protejate „Neufchâtel”, înregistrată în temeiul Regulamentului (CE) nr. 1107/96 al Comisiei (2).

               (2)

               Deoarece modificarea respectivă nu este minoră în sensul articolului 53 alineatul (2) din Regulamentul (UE) nr. 1151/2012, Comisia a publicat cererea de modificare în Jurnalul Oficial al Uniunii Europene
                   (3), în conformitate cu articolul 50 alineatul (2) litera (a) din regulamentul respectiv.

               (3)

               Deoarece Comisiei nu i s-a comunicat nicio declarație de opoziție în conformitate cu articolul 51 din Regulamentul (UE) nr. 1151/2012, modificarea caietului de sarcini ar trebui aprobată,

         ADOPTĂ PREZENTUL REGULAMENT:
   Articolul 1
   Se aprobă modificarea caietului de sarcini publicată în Jurnalul Oficial al Uniunii Europene privind denumirea care figurează în anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 20 martie 2014.

            Pentru Comisie, pentru președinte

         Dacian CIOLOȘ

            Membru al Comisiei

      (1)  JO L 343, 14.12 2012, p. 1.

      (2)  JO L 148, 21.6.1996, p. 1.

      (3)  JO C 316, 30.10.2013, p. 14.

      ANEXĂ
      Produse agricole destinate consumului uman enumerate în anexa I la tratat:

         Clasa 1.3.   Brânzeturi

      FRANȚA
      Neufchâtel (DOP)